CELEX: C2006/010/52
Language: da
Date: 2006-01-14 00:00:00
Title: Sag T-389/05: Sag anlagt den  20. oktober 2005  S Eistrup/Parlement

14.1.2006   
            
            
               DA
            
            
               Den Europæiske Unions Tidende
            
            
               C 10/26
            
         Sag anlagt den 20. oktober 2005 S Eistrup/Parlement
   (Sag T-389/05)
   (2006/C 10/52)
   Processprog: dansk
   Parter
   
      Sagsøger(e): Ole Eistrup (Knebel, Danmark) [ved: S. E. Hjelmborg, advokat]
   
      Sagsøgt(e): Europa-Parlament
   Sagsøgerens/sagsøgernes påstande
   
               —
            
            
               Sagsøgtes afgørelse af 13. december 2004 samt sagsøgtes svar af 12. juli 2005 annulleres;
            
         
               —
            
            
               Sagsøgte tilpligtes at betale til sagsøger erstatning stort EUR 203.357 for tabt arbejdsfortjeneste i perioden 1. juni 1998 — 1. september 2002, dette beløb pålagt renter;
            
         
               —
            
            
               Sagsøgte tilpligtes at betale sagsøger EUR 20.000 for ikke-økonomisk skade, dette beløb pålagt renter.
            
         
               —
            
            
               Sagsøgte tilpligtes at afholde sagens omkostninger.
            
         Søgsmålsgrunde og væsentligste argumenter
   Sagsøgeren, der er ansat ved Parlamentets danske oversættelsestjeneste, ønskede efter en periode med tjenestefrihed af personlige årsager fra 1. august 1992 til 31. juli 1996 at genindtræde i sin stilling, hvilket imidlertid først var muligt fra den 1. oktober 2002, idet Parlamentet ikke fandt det muligt at identificere en ledig stilling svarende til sagsøgerens kategori og kvalifikationer før denne dato.
   Sagsøgeren har til støtte for sine påstande gjort gældende, at han har opfyldt sin tabsbegrænsningspligt i forbindelse med kravet om erstatning for tabt arbejdsfortjeneste.
   Sagsøgeren har desuden gjort gældende, at sagsøgtes hævdede retsstridige håndtering af sagen har bragt sagsøger i en vedvarende tilstand af usikkerhed og bekymring, og at sagsøgtes adfærd udgør et klart brud på sagsøgerens rettigheder og den tillid, som enhver borger må have til Fællesskabets retssystem.